Predkladacia správa

	Materiál „Analýza potrieb finančného zabezpečenia obstaraných registrov obnovenej evidencie pozemkov a harmonogram ukončenia registra obnovenej evidencie pozemkov na území Slovenskej republiky“ sa predkladá na rokovanie vlády Slovenskej republiky na základe uznesenia vlády SR č. 88 z 9. februára 2011, bod B.2. a „harmonogram ukončenia registra obnovenej evidencie pozemkov na území SR“ sa predkladá na rokovanie vlády SR na základe uznesenia vlády SR č. 88 z 9. februára 2011, bod B.3. k správe o stave obnovy evidencie niektorých pozemkov a právnych vzťahov k nim k 30.9.2010. Materiál vypracoval Úrad geodézie, kartografie a katastra Slovenskej republiky v súčinnosti s Ministerstvom pôdohospodárstva a  rozvoja vidieka Slovenskej republiky.
Cieľom predloženej analýzy je popísať vecný, reálny stav financovania Registra obnovenej evidencie pozemkov s termínom ukončenia k 31.12.2014.
Materiál „Analýza potrieb finančného zabezpečenia obstaraných registrov obnovenej evidencie pozemkov a harmonogram ukončenia registra obnovenej evidencie pozemkov“ na území SR rekapituluje aktuálny stav na základe obstaraných registrov obnovenej evidencie pozemkov za obdobie rokov 1996 – 2011 a registroch obnovenej evidencie pozemkov, v ktorých prebieha verejné obstarávanie. Materiál informuje o postupe prác na registroch obnovenej evidencie pozemkov. 
Predkladaný materiál analyzuje súčasný stav rozpracovanosti registrov obnovenej evidencie pozemkov, má negatívny vplyv na verejné financie a žiadny vplyv na sociálnu situáciu obyvateľstva,  podnikateľské prostredie, životné prostredie, ani na informatizáciu spoločnosti.
Finančné prostriedky na zabezpečenie konaní o obnove evidencie niektorých pozemkov a právnych vzťahov k nim budú zabezpečené v rámci limitov vládou schváleného návrhu rozpočtu verejnej správy na roky 2011 až 2013.